b"\n_START_ARTICLE_\nPi del Carrer del Pi\n_START_SECTION_\nEntorn\n_START_PARAGRAPH_\nS'ubicava en el sistema urb\xc3\xa0 de Sant Pere de Ribes, dins del pati de la casa de Can Peret Boter, on convivia amb cact\xc3\xa0cies en test, cintes, clavells d'aire, morelles de paret, avellanetes, cr\xc3\xa0ssules, lletsons bords, blets, heures, ficus, figueres, moreres blanques i llorers.\n_START_SECTION_\nAspecte general\n_START_PARAGRAPH_\nLa forma del tronc era peculiar, inclinada i sinuosa. El peculiar tor\xc3\xa7ament del tronc el convertia en un pi amb identitat pr\xc3\xb2pia, molt peculiar i sorprenent, sobretot per a qui el veia per primera vegada. El suportava una espectacular f\xc3\xa8rula o crossa de ferro, que ajudava a subjectar-lo. A principis del 2008 l'arbre va perdre dues grans branques per esqueixament, una de les quals va quedar sobre la teulada d'una casa ve\xc3\xafna. D'en\xc3\xa7\xc3\xa0 d'aquest fet rebia una actuaci\xc3\xb3 gaireb\xc3\xa9 anual de buidatge i reducci\xc3\xb3 de pes. Els ve\xc3\xafns estaven for\xc3\xa7a preocupats per si part de la cap\xc3\xa7ada acabava trencant-se. Aix\xc3\xb2 acab\xc3\xa0 passant el 27 de desembre de 2017, quan una forta ventada trenc\xc3\xa0 el pi per la meitat.\n_START_SECTION_\nCuriositats\n_START_PARAGRAPH_\nT\xc3\xa9 un component d'identitat simb\xc3\xb2lica entre els ve\xc3\xafns del poble i tothom coneix el pi del carrer del Pi (un carrer que abans era anomenat carrer de les Roques, ja que era un vell cam\xc3\xad fet sobre roca, propi d'alguns pobles del Garraf). Entre els ve\xc3\xafns d'edat \xc3\xa9s habitual referir-s'hi com a Pi de la Mis\xc3\xa8ria.\n_START_SECTION_\nAcc\xc3\xa9s\n_START_PARAGRAPH_\nCal dirigir-se al poble mateix, al carrer del Pi. GPS 31T 0397319 4568629."